سۈنزى ئېيتىدۇلەركى، ئۇرۇش قىلىشنىڭ ئومۇمىي قانۇنىيتى مۇنداق :   مىڭلىغان ئۇرۇش ھارۋىسىنى، يۈز مىڭلىغان ئەسكەرنى ئىشقا سالساڭ ھەمدە جاپالىق يوللارنى بېسىپ، يىراق جايلارغا ئاشلىق، يەم - خەشەك توشۇساڭ، بۇنداقتا  ئالدىنقى سەپ ۋە ئارقا سەپ خىراجىتى، مېھمان ۋە ئەلچىلەرنى كۈتۈش خىراجىتى، ئۇرۇش ئەشيالىرى خىراجىتى، ھارۋا ۋە قورال - جابدۇقلارنى ئاسراش چىقىمى ئۈچۈن ھەر كۈنى غايەت زور پۇل چىقىم قىلىشقا توغرا كېلىدۇ .   شۇندىن كېيىنلا   100   مىڭ كىشلىك قۇشۇننى جەڭگە ئاتلاشدۇرۇشقا بولىدۇ .   بۇنداق زور قوشۇن بىلەن قىلغان ئۇرۇش تېز غەلبە قازىنىشنى تەلەپ قىلىدۇ . ، ۋاقىت بەك ئۇزۇققا سوزىلىدىغان بولسا، قوشۇن قاتتىق چارچاپ، جاسارىتى ئاجىزلاپ كېتىدۇ .   شەھەرگە ھۇجۇم قىلغاندا كۈچ خوراپ تۈگەيدۇ، قوشۇن ئۇزاق مۇددەت سىرىتتا ئۇرۇش قىلسا، دۆلەت مالىيەسىدە قىينچىلىق توغىلىدۇ .   قوشۇن چارچاپ، جەڭگىۋارلىقى ئاجىزلاپ، كۈچى خوراپ كېتىدىغان دۆلەتنىڭ مالىيە كۈچى تۈگەپ كېتىدىغان بولسا، ھەرقايسى بەگلەر پۇرسەتتىن پايدىلىنىپ ھوجۇم قىلىدۇ .   ئۇ چاغدا، ئەقىل - پاراسىتى ھەممىدىن ئۈستۈن كېلىدىغان كىشىمۇ جەتەرلىك ۋەزىيەتنى ئوڭشىيالمايدۇ .